NaiveNeuron/SloPal huggingface dataset:
P. Hrušovský, podpredseda NR SR: (2002-05-24):
J. Tuchyňa, poslanec: Ďakujem za slovo, pán podpredseda. Súhlasím s pánom poslancom Finďom, že treba usporiadať zdravotníctvo inak. Je to skutočne aktuálna úloha, ale treba s ňou začať. Myšlienka pána poslanca Finďa, že máme väčšie požiadavky na zdravotníctvo, ako sú potrebné, je takisto aktuálna. Ale chcem poukázať, že sú vynakladané zbytočné prostriedky v stámiliónoch do zdravotníctva. Konkrétne mám na mysli vojenské nemocnice, pretože rozvíjame niektoré vojenské nemocnice v prospech najvyšších ústavných činiteľov, vrážame do nich skutočne ťažké peniaze, som zvedavý, keď bude iný prezident z iného regiónu, či budeme budovať ďalšiu vojenskú nemocnicu v prospech tohto ústavného činiteľa. To však ministra zdravotníctva nebolí, lebo to nie sú jeho peniaze, to sú peniaze rezortu obrany. Avšak sú to peniaze daňových poplatníkov. Myslím si, že ale aj tu by mal vstúpiť do koordinácie týchto činností. Ďakujem.
O. Nachtmannová, poslankyňa: (2010-03-03):
Na tajné hlasovanie o návrhu na voľbu členov Rady Slovenskej televízie bolo vydaných a poslanci si osobne prevzali 123 hlasovacích lístkov, teda na voľbe bolo prítomných 123 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu členov Rady Slovenskej televízie všetci poslanci odovzdali hlasovacie lístky. Zo 123 odovzdaných hlasovacích lístkov bolo 11 neplatných a 112 platných. Podľa platných hlasovacích lístkov overovatelia zistili, pri jednotlivých menách budem čítať v poradí hlasovalo, hlasovala, hlasoval za, hlasovalo proti, zdržalo sa hlasovania, že dostali hlasy Bohumír Bobocký 0, 70, 42, Marta Danielová 65, 24, 23, Gejza Ďurjak 0, 68, 44, Jenő Görföl 36, 53, 23, Karol Horák 5, 66, 41, Martin Kabát 68, 22, 22, Miriam Letašiová 72, 20, 20, Peter Malec 35, 51, 26, Vladimír Minařík 50, 43, 19, Ľubomír Mlynárik 11, 65, 36, Milan Nemček 0, 68, 44, Ladislav Očko 31, 55, 26, Ivan Podstupka 62, 23, 27, Ľubomír Slivka 1, 66, 45, Ľubomír Šišák 54, 33, 25, Juraj Zetyák 0, 67, 45. Na voľbu člena Rady Slovenskej televízie je potrebný súhlas nadpolovičnej väčšiny prítomných poslancov. Overovatelia konštatujú, že vo voľbe v tajnom hlasovaní boli za členov Rady Slovenskej televízie zvolení Miriam Letašiová, Martin Kabát, Marta Danielová, Ivan Podstupka. Nakoľko však nebol zvolený potrebný počet členov Rady Slovenskej televízie, vykoná sa druhé kolo voľby, do ktorého postupujú kandidáti, ktorí v prvom kole neboli zvolení a získali najvyšší počet hlasov, a to dvojnásobok počtu členov, ktorých treba zvoliť. Sú to Vladimír Minařík a Ľubomír Šišák.
Kuffa, Štefan, poslanec NR SR (2012-08-03):
Ďakujem za slovo. Vážení kolegovia, kolegyne, vážená pani predsedajúca, áno, tri dni sme tuná v tejto rokovacej sále, prednesené je to, predložené skrátené legislatívne konanie. Ja si kladiem otázku, že či je to naozaj tak závažná vec, že zákon o sociálnom poistení je tu predložený v skrátenom legislatívnom konaní? V čase čerpania dovoleniek a prázdnin nejde tu o cieľ – skutočne zneužitie tejto situácie? Cez tento zákon, ktorým sa má naozaj siahnuť na 800-tisíc dohodárov, či už sú to študenti na brigádnickej činnosti, alebo dôchodcovia, a týmto pracujúcim, ktorí si naozaj vylepšujú neraz študenti svoj ťažký študentský život a rovnako aj dôchodcovia, tak zaťažiť ich ešte odvodmi? 300-tisíc živnostníkov, ktorí budú musieť platiť o 300 eur ročne viac? O čo tejto vláde istôt ide? Rovnako aj samoplatcovia, ktorých poplatky sa zvýšia z 26 na 55 eur. Naozaj to nejde o to zdaňovanie tých bohatých alebo tých najbohatších, ale naozaj tu ide o skupinu chudobných, resp. strednú vrstvu. Chcem poďakovať kolegovi Matovičovi za jeho zhrnutie. Ďakujem za slovo.
J. Zvonár, poslanec: (2007-05-10):
Ďakujem. (Potlesk.)
Laurenčík, Milan, podpredseda NR SR (2020-07-09):
Ďakujeme. Ďalšia otázka je opäť od pani poslankyni Zity Pleštinskej a je na ministra práce, sociálnych vecí a rodiny Slovenskej republiky pána Milana Krajniaka a znie: „Plánuje sa zverejnenie resp. vytvorenie presného sadzobníka pokút Národného inšpektorátu práce a ďalších kontrolných inštitúcií, ktoré by potlačilo aj korupčné prostredie a možnosti uplácania kontrolórov, ktorí danú kontrolu určujú?“ Pán minister, máte slovo, päť minút.
Kolíková, Mária, ministerka spravodlivosti SR (2022-03-16):
Ďakujem veľmi pekne, pán predseda. Dovoľujem si uviesť návrh zákona o zriadení správnych súdov. Je to kľúčová časť reformy justície, ktorá sa týka tzv. súdnej mapy, je to teda súčasť širšieho celku, znamená to nové usporiadanie sídiel obvodov okresných súdov, krajských súdov, zriadenie dvoch mestských súdov, teda ak sa bavíme o mestských súdoch v rámci Bratislavy, Košíc, spadá sem do tejto veľkej reformy aj zriadenie správnych súdov. Schválenie tohto návrhu zákona bude znamenať, že správne súdnictvo dotiahneme do konca v rámci organizácie justície a bude to znamenať organizačne, jednoznačne komplexnú právnu úpravu, ktorá umožní správnemu súdnictvu sa nadýchnuť, byť špecializovaným a umožní aj v rámci osobitne správneho súdnictva sudcom aj zamestnancom súdov, aby boli ešte v rámci tejto zložitej agendy špecializovaní. To znamená, umožní im v rámci tých nových správnych súdov, aby sa tu vytvárali kolégia, čo dnes je vlastne na jednotlivých súdoch, kde sa prejednávajú správne veci. To znamená na všetkých krajských súdoch, ôsmich, správni sudcovia často robia inú agendu, či už obchodnú, alebo civilnú, prípadne rodinnú. Takto umožníme, aby sudcovia robili jednoznačne len správnu agendu, ešte aj v rámci nej ako v zložitej právnej agende by mali možnosť ďalšej špecializácie. Bude to znamenať obrovský nádych pre justíciu, osobitne pre oblasť právneho súdnictva, kde sa občan sporuje so štátom, znamená to rýchlosť, kvalitu, transparentnosť do výkonu správneho súdnictva. Navrhujeme zriadiť tri správne súdy, čo jedine takýmto spôsobom organizácie správneho súdnictva vytvoríme priestor k tomu, aby aj v rámci správneho súdnictva mohla byť kvalitná špecializácia. Činnosť týchto súdov navrhujeme, aby začala od 1. januára 2023, ale potrebujeme, aby už skôr bola účinná právna úprava, aby sme mohli urobiť všetky kroky k tomu, aby tieto správne súdy mohli vzniknúť a od 1. januára 2023 mohli plne fungovať. Dovolím si vás požiadať o prerokovanie a podporu tohto návrhu zákona.
T. Cabaj, podpredseda NR SR: (2009-09-09):
Ďalším bodom programu je prvé čítanie o vládnom návrhu zákona, ktorým  sa  mení  a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov  v znení neskorších predpisov . Vládny návrh zákona má parlamentnú tlač 1153. Návrh na jeho pridelenie na prerokovanie výborom je v rozhodnutí č. 1209. Nech sa páči, pán minister Vážny, uveďte tento vládny návrh zákona.
Karahuta, Jaroslav, poslanec NR SR (2021-11-04):
Ďakujem za slovo, pán predsedajúci. Kolegyne, kolegovia, chcem vám oznámiť, že podľa § 29 ods. 3 rokovacieho poriadku beriem späť svoj pozmeňujúci a doplňujúci návrh. Ďakujem pekne.
Matovič, Igor, poslanec NR SR (2019-05-22):
(Povedané súbežne s predsedajúcim.) Nezneužívajte, nezneužívajte svoje postavenie!
B. Bugár, podpredseda NR SR: (2004-05-13):
(Hlasovanie.) Prítomných je 131 poslancov, za návrh 98, proti 27, zdržalo sa 5, nehlasoval 1. Sme v treťom čítaní . Otváram rozpravu v rámci tretieho čítania. Pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú. Nech sa páči, pán poslanec.
Bugár, Béla, podpredseda NR SR (2017-06-20):
Vážené panie poslankyne, vážení páni poslanci, prosím vás, aby ste sa vrátili do rokovacieho priestoru, a chcem vás upozorniť, že máme približne 30 hlasovaní, takže dávajme si pozor, lebo pomýliť sa je veľmi jednoduché, a potom, samozrejme, aj tajnú voľbu. Predtým, čím, teda predtým, čo začneme hlasovať, rád by som privítal na balkóne na jednej strane študentov, žiakov zo Základnej školy, Cádrova, Bratislava, a... (Potlesk.) A na druhej strane, samozrejme, takisto vítam aj študentov z Gymnázia Svätej Rodiny z Bratislavy. Buďte vítaní! (Potlesk.) Takže, vážené panie poslankyne a páni poslanci, na začiatok, keď sme ešte čerství, podávam návrh, aby sme vypustili z programu 18. schôdze bod 68, návrh na voľbu člena Súdnej rady (tlač 608), s tým, že tento bod zaradíme na ďalšiu schôdzu. Je všeobecný súhlas? (Súhlasná reakcia pléna.) Áno, ďakujem pekne. Ďalej navrhujem, aby sme návrh na voľbu kandidátov na člena disciplinárneho senátu (tlač 609) prerokovali dnes o 16.30 hod. a o 17.00 hod. by sme hlasovali. Poobede, aj tak viem, viete, že budeme rokovať minimálne o dvoch správach, či to je správa generálneho prokurátora alebo špeciálneho. Takže predpokladáme, že o 17.00 hod. aj tak budeme hlasovať. Je s tým všeobecný súhlas? (Súhlasná reakcia pléna.) Ďakujem pekne. Takže, vážené panie poslankyne a páni poslanci, pristúpime k jednotlivým hlasovaniam. Najprv budeme... (Reakcie z pléna.) Aha, pán poslanec Blanár, pardon, procedurálny návrh.
D. Lipšic, podpredseda vlády a minister spravodlivosti SR: (2004-09-09):
Cieľom návrhu novely zákona je takisto presnejšie formulovať, kedy možno vykonávať služobné zákroky pod jednotným velením a v ktorých prípadoch je možné použitie ochranných kukiel príslušníkmi zboru. Zákon zároveň umožňuje, aby mohol obvineného dodať do miesta výkonu väzby aj príslušník zboru za podmienky, že obvinený je prítomný na verejnom zasadnutí, na ktorom odvolací súd rozhoduje o sťažnosti prokurátora proti rozhodnutiu, ktorým nebol okresným súdom vzatý do väzby a budova súdu je stavebne spojená s budovou ústavu na výkon väzby. Vážený pán predsedajúci, dovoľte mi, aby som sa vyjadril k informácii o prerokovaní zákona vo výboroch, s ktorou súhlasím s výnimkou pripomienky uvedenej v bode 5. Ide o vypustenie bodov 14 a 15 z návrhu. Tento nesúhlas s vypustením bodov 14 a 15 z návrhu odôvodňujem tým, že rozšírenie možnosti používať ITP Zborom väzenskej a justičnej stráže v bode 14 návrhu je viazané iba na prípady odhaľovania korupcie príslušníkmi zboru a zamestnancami zboru, pričom zbor by ich mohol použiť iba v objektoch zboru. Pritom podmienky použitia ITP vrátane udelenia súhlasu sudcu zostávajú rovnaké, tie upravuje zákon o ochrane pred odpočúvaním. Dôvody rozšírenia možnosti používať ITP sú viazané aj na posledné prípady zdokumentovania trestnej činnosti príslušníkom a zamestnancom zboru, kedy bolo odhalené ich korupčné správanie spočívajúce v nedovolenom vnášaní vecí pre odsúdených a obvinených, ako aj v situácii, kedy bolo menené a zlepšované hodnotenie slúžiace súdu ako jeden zo základných dokumentov na rozhodovanie o podmienečnom prepustení na slobodu. To, samozrejme, vytvára obrovský priestor na korupciu. A myslím si, že by sme tomu mali venovať mimoriadnu pozornosť. Druhá možnosť rozšírenia použitia ITP v návrhu je viazaná na poskytovanie ochrany a pomoci ohrozenému svedkovi a chránenému svedkovi, ktorý je vo výkone väzby alebo vo výkone trestu, a tiež na prípady odhaľovania trestných činov, ktorých stíhanie požaduje medzinárodná zmluva. Dovoľte mi, vážené pani poslankyne, páni poslanci, vás požiadať o podporu vládneho návrhu novely zákona. Ďakujem, pán predsedajúci.
Vašečka, Richard, poslanec NR SR (2016-04-27):
Ďakujem. Oznamujem členom osobitného kontrolného výboru na kontrolu činnosti Vojenského spravodajstva, že stretnutie výboru bude o 12.15 v miestnosti výboru, v ubytovacej časti. Ďakujem.
B. Bugár, podpredseda NR SR: (2004-02-03):
(Hlasovanie.) Prítomných 133 poslancov, za 64, proti 43, zdržalo sa 26. Ani tento bod sme neschválili. J. Hurban, poslanec: Ďalej budeme hlasovať o bode č. 21 zo spoločnej správy s odporúčaním gestorského výboru neschváliť.
Pročko, Jozef, poslanec NR SR (2023-12-18):
Hovorili ste, pani poslankyňa, o tom, ako v niektorých krajinách ná... politici, ktorí mali len malé morálne lapsusy, odišli. Viete si predstaviť, že by v takej tej Kanade, kde teda odišiel ten politik, by sa dozvedeli, že nemecký súd vyriekol verdikt, že kanadský minister, jeho prostredníctvom uniesli nejakého občana? Viete si predstaviť, že by ten minister v Kanade zostal? U nás sa ten minister len preorientoval na iné ministerstvo a nemá žiadnu hanbu na tvári. Viete si predstaviť, že by v nahrávke, v ktorej bývalý minister povie, že Fico ukradol dve miliardy so Slotom, že by v nejakom vyspelom štáte ten ich Fico zostal? Viete si predstaviť, že by v nahrávke v nejakom vyspelom štáte povedal Fico, nejaký ten kanadský Fico, že generálny prokurátor im odkazuje cez podnikateľa, že sa musia ničoho báť? Myslíte si, že by vo vyspelom štáte toto sa stalo? Ale my sme Slovensko. Tridsať percent Slovákov, 1,3 milióna rozhodlo o tom, že sú, že tu máme to, čo tu máme; 4,7 milióna ľudí sú oprávnení voliči. Ale to sú ľudia, to sú ľudia, ktorí nechceli Fica, nechceli, aby im vládol človek, ktorý nás tu takto tlačí. Takže to, čo ste povedali, že, aj v rozpravách som počul, že naozaj tie mítingy a národ, vox populi, vox dei, sa necháva počuť, je veľmi dobré. A toto treba podporovať.
B. Bugár, podpredseda NR SR: (2001-09-13):
(Hlasovanie.) Prezentovalo sa 126 poslancov, za 87, proti 25, zdržalo sa 11, nehlasovali 3. Konštatujem, že Národná rada pridelila návrh vládneho zákona výborom, určila gestorský výbor, ako aj lehoty výborom na prerokovanie návrhu zákona v druhom čítaní. Budeme pokračovať hlasovaním o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov (tlač 1076). Prosím spravodajcu pána poslanca Bajana, aby uviedol hlasovanie najprv podľa § 73 ods. 3 zákona o rokovacom poriadku. V. Bajan, poslanec: Ďakujem pekne, pán podpredseda. Odporúčam, aby sa Národná rada uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Danko, Andrej, predseda NR SR (2016-06-07):
Ďakujem. Pán poslanec Alojz Baránik.
Glenda, Tibor, poslanec NR SR (2012-09-11):
Pán predseda, prosím, dajte hlasovať o vládnom návrhu zákona s odporúčaním gestorského výboru schváliť.
Bugár, Béla, podpredseda NR SR (2011-04-06):
Ďakujem pekne. Spravodajcom je, samozrejme, pán poslanec Stromček, ako aj k predchádzajúcemu zákonu, to pre zápis musím povedať. Otváram rozpravu. A pýtam sa, kto sa hlási ústne do rozpravy. Traja páni poslanci. Končím možnosť sa prihlásiť ústne do rozpravy. Pán poslanec Kažimír. (Hlasy z pléna.) Áno, ja viem, raz povedal „vládny návrh zákona“, ale x razy zas povedal „poslanecký návrh zákona“. Pán poslanec Osuský, takže vy sa nehlásite do rozpravy? (Reakcia poslanca.) Výborne. Takže, pán poslanec Kažimír, máte slovo a pripraví sa pán poslanec Matovič.
Paška, Pavol, predseda NR SR (2012-06-27):
Pán predseda poslaneckého klubu, predpokladám, že budeme reagovať, a sme sa aj dohodli, bol všeobecný súhlas, flexibilne na to, aký bude vývoj jeho prerokovania vo výboroch. Predpokladám, tak ako to bolo už na niektorých výboroch avizované, že tam môže prebiehať relatívne dlhšia rozprava práve o pozmeňujúcich návrhoch, ktoré majú reflektovať na niektoré snahy dostať do tohto zákona spôsoby prerokovávania niektorých mechanizmov EMS v pléne Národnej rady. Netrúfam si odhadnúť a nechcem obmedzovať priebeh rokovaní tých výborov. Dohodli sme sa, že akonáhle mi predsedovia výborov oznámia, že ukončili rokovania, tak požiadam s vaším všeobecným súhlasom o možnosť zaradiť druhé a tretie čítanie o tomto návrhu. A podľa toho priebehu budeme hlasovať. Ďakujem pekne. Takže budeme pokračovať teraz v prerušenej rozprave. Vystúpili všetci písomne prihlásení v rozprave o návrhu skupiny poslancov Národnej rady Slovenskej republiky na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , a o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov . Dávam možnosť teraz prihlásiť sa... (Hlasy z pléna.) Už boli predtým. Ďakujem pekne. Poprosím teraz za navrhovateľov pána... (Reakcia poslanca Hrušovského.) Poprosím spravodajcu o zaujatie miesta.
Paška, Pavol, predseda NR SR (2014-06-24):
Pán poslanec Hlina.
Číž, Miroslav, podpredseda NR SR (2014-12-11):
Ďakujem, pani poslankyňa. Vy ste bola posledná prihlásená písomne do rozpravy. Teraz dávam možnosť prihlásiť sa do rozpravy ústne. Registrujem pána poslanca Hlinu, pána poslanca Poliačika. Pán Poliačik, faktickú ešte má? Nie. (Reakcia z pléna.) K pani Hufkovej. Pán Hlina má do rozpravy, takže poprosím to zrušiť na tej tabuli, lebo to by sa nemalo. No, dobre. (Reakcia z pléna.) Takže pánovi Poliačikovi ešte dajte slovo, s faktickou poznámkou k vystúpeniu pani poslankyni Hufkovej.
Kollár, Boris, predseda NR SR (2022-05-25):
Otváram rozpravu v rámci tretieho čítania . Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Suja, Miroslav, poslanec NR SR (2021-02-25):
Ďakujem za slovo, pán podpredseda. Na začiatok by som chcel potvrdiť Milanove Mazurekove slová, že to stretnutie so zástupcami lekárov Východoslovenského srdcovocievneho ústavu bolo za účasti viacerých poslancov, čiže to nie je klamstvo. Bolo. Možno pani poslankyňa Kavecká o tom vie, ako zdravoťáčka, ak má s nimi nejaký kontakt, ale bolo. Môžete tam zavolať, ak tam máte konexie, a potvrdia vám, že bolo, skôr ako tu budete zo seba robiť bláznov. Za druhé. Milan, ty sa čuduješ, že keď Pročko pil, že reaguje takto na teba, tak útočil na policajtov. Ale teraz, ako má problémy s drogami, tak ruší celý parlament. Ale ja vás vyzývam, pán podpredseda Národnej rady, je tu taká možnosť ho vykázať. My sme boli vykázaní za to, keď sme mali, že sme nepreukázali testy, hoci sme niektorí prekonali a nemali, takže ja by som najbližšie, keď on takto bude vyvádzať, normálne ho vykážte a budeme fungovať ďalej. Lebo takto uráža a brzdí chod celého parlamentu.
Šimečka, Michal, podpredseda NR SR (2023-12-12):
Ďakujem pekne. Pán poslanec Pročko.
Hort, Milan, podpredseda NR SR (2011-10-11):
Pán poslanec Fořt, nech sa páči.
Blanár, Juraj, podpredseda NR SR (2021-03-31):
Pán poslanec Kamenický, môžete reagovať na faktické poznámky teraz.
Beblavý, Miroslav, poslanec NR SR (2016-09-14):
Ďakujem, pán predseda, ak teda trváte na tom, že nedáte rokovať o tých procedurálnych návrhoch, lebo nespĺňajú teda kritériá procedurálneho návrhu, tak si vás dovolím požiadať v zmysle § 24 ods. 5, aby ste vy ako predseda Národnej rady využili svoju právomoc navrhnúť počas schôdze zaradenie bodu, ktorý Národná rada potom následne hlasovaním môže schváliť. Takže chcem vás požiadať, aby ste navrhli zaradenie bodu uznesenie Národnej rady k výrokom podpredsedu Národnej rady pána Glváča na adresu poslankyne Cigánikovej. Dovoľte mi tento návrh odôvodniť. Ja, ako ste si všimli, som sa nezapájal do týchto roztržiek, myslím, že nie je možné ani na moju adresu hovoriť tie veci, ktoré ste teraz hovorili, a zároveň ja som počúval prejav pani Cigánikovej k rokovaciemu poriadku. Ten prejav bol síce názorovo ostrý, ale nevšimol som si v ňom žiadne prvky, ktoré by ospravedlňovali akýmkoľvek spôsobom takúto reakciu na adresu poslanca, osobitne ženy. A, pán predseda, musíte vy ísť príkladom. Chcem vás potom poprosiť, aby ste navrhli zaradenie tohto bodu alebo zabezpečili ospravedlnenie. Ďakujem. (Potlesk.)
Gyimesi, Juraj, poslanec NR SR (2020-04-02):
Ďakujem, pán predsedajúci. Vážený pán predsedajúci, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 40) vo výboroch Národnej rady. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 44 z 1. apríla 2020 pridelila vládny návrh zákona (tlač 40) prostredníctvom skráteného legislatívneho konania týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti. Určila zároveň Výbor Národnej rady pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému vládnemu návrhu zákona zaujali výbory toto stanovisko. Odporúčanie pre Národnú radu schváliť: výbor pre financie a rozpočet, ústavnoprávny výbor, výbor pre hospodárske záležitosti. Z uznesení výborov Národnej rady uvedených pod bodom III tejto spoločnej správy nevyplynuli žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný vládny návrh zákona schváliť. Spoločná správa výborov bola schválená uznesením gestorského výboru č. 9 z 2. apríla 2020. Týmto uznesením výbor zároveň poveril spoločného spravodajcu, mňa, aby som na schôdzi Národnej rady predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Blanár, Juraj, podpredseda NR SR (2021-12-09):
Ďakujem veľmi pekne pánovi overovateľovi Dobešovi. Konštatujem, že Národná rada zvolila pani, pardon, nezvolila ani z jednu z kandidátok za komisárku pre deti na funkčné obdobie, ktoré by malo začať od 10. decembra 2021. Prerušujem rokovanie, vyhlasujem prestávku. (Reakcie z pléna.) Áno, ešte pred tým, ako poviem, čo som chcel, vidím, že sa hlási pani poslankyňa Hatráková s procedurálnym návrhom, nech sa páči.
Danko, Andrej, podpredseda NR SR (2023-11-23):
19. Pán poslanec Galko.
Tomáš, Erik, poslanec NR SR (2021-06-30):
Ale ja reagujem na pána Matoviča. Jedinú súvislú vetu neviete povedať. Ale to už je váš problém. No a potom k vám, pán Matovič. Ja asi nepoznám na svete (povedané so smiechom) iného človeka, ktorý by sa tak ľutoval ako vy. To je niečo neuveriteľné, jak vy sa dokážete ľutovať: ja som ten najlepší na svete, najúprimnejší, všetci sú zlí, pani prezidentka, opozícia, odborníci, ľudia, všetci sú zlí, len ja som ten dobrý. Tak mi potom vysvetlite, prečo 90 % ľudí vám nedôveruje po roku a štvrť? Prečo? Čo tí ľudia nemajú vlastný názor alebo niečo také? Vy sa tu budete ľutovať, ešte tá slza mala prísť. Veď štátnik sa nemá čo ľutovať. Ten sa má postaviť a riadiť krajinu. A to vy, bohužiaľ, bohužiaľ, neviete. Povedali ste tak takú dobrú formuláciu, že neexistuje žiadna krajina na svete, tak sa toho chytím, neexistuje žiadna krajina na svete, pán Matovič, ktorá by mala ministra financií daňovým podvodníkom. To fakt neexistuje žiadna krajina na svete, to tu máme len my. A to, to vysvetlenie, že vraj vy dokážete na Fabii s vlastnou mamou precestovať 600 kilometrov denne, to hovorte tým vašim tuto prisluhovačom v parlamente, oni sa ešte, možno vám veria, ale už vám (reakcie z pléna) nikto nebude už veriť. (Zaznievanie gongu.) Čiže toto sú proste absolútne jasné diskvalifikačné veci proti vám. No a keď hovoríte, že neexistuje vaše prepojenie na tú firmu, ktorá tak zarobila bohato na tých antigénových testoch, tak cez vašu manželku v tej školskej rade je úplne jasné prepojenie. Pán Matovič, vy ste tak, aj v tom prejave ste tak sa ľutovali, že, no, možno sa mi tu aj ublíži alebo niečo také. Nie, pán Matovič, my vás potrebujeme, nám by to vyhovovalo, ale krajina už vás má dosť.
J. Ďuračka, poslanec: (2007-01-30):
Pán predsedajúci, dajte hlasovať o tom.
Jurinová, Erika, podpredsedníčka NR SR (2014-12-04):
Pán poslanec Hlina, do rozpravy? Ešte som nedala možnosť. Takže teraz. Pán poslanec Kadúc sa odhlásil z možnosti rozprávať v tejto rozprave. Dávam možnosť prihlásiť sa do rozpravy ústne. Uzatváram možnosť prihlásenia sa do rozpravy. Prihlásení sú dvaja páni poslanci, pán poslanec Hlina, pán poslanec Blanár. A dávam slovo prvému prihlásenému pánovi poslancovi Hlinovi.
Pleštinská, Zita, poslankyňa NR SR (2021-06-23):
Ďakujem, pán predsedajúci. Pani kolegyňa Zuzka Šebová, som ti veľmi vďačná, že si otvorila túto tému. Autizmus je celoživotné postihnutie, ktoré ovplyvňuje spôsob, akým ľudia vnímajú svet a komunikujú s druhými. Ľudia trpiaci autizmom vidia, počujú, cítia svet inak ako my. Autizmus je postihnutie na celý život. Autizmus nie je choroba, nedá sa vyliečiť. Pre ľudí trpiacich autizmom je autizmus zásadným aspektom ich identity. V našej základnej škole s materskou školou v Chmeľnici umožňujeme deťom s autizmom študovať za pomoci asistenta učiteľa v kolektíve detí. Práca s deťmi je veľmi náročná, no deti v kolektíve napredujú a sú vďačné za každú pozornosť. Ešte raz v mene týchto ľudí a ich rodičov ti patrí veľká vďaka.
Hrnčiar, Andrej, podpredseda NR SR (2018-10-17):
Ja sa ospravedlňujem, ja som urobil chybu, do rozpravy bol prihlásený ešte aj pán poslanec Žarnay, ktorému teraz dávam slovo.
Grendel, Gábor, podpredseda NR SR (2022-05-20):
Šesť faktických poznámok na vystúpenie pána poslanca. Končím možnosť prihlásiť sa s faktickými poznámkami. Pán poslanec Tomáš Taraba ako prvý.
Verešová, Anna, poslankyňa NR SR (2017-04-06):
Ďakujem. Ja som práveže od vás tak čakala a som rada, že ste vystúpili, pretože som aj hovorila o tom, aby vystúpili ľudia, ktorí sú z branže a ktorí, ktorí rozumejú veci. Už je tomu 8 mesiacov, kedy sme počuli tú, tú prvú informáciu. Aj vy robíte poslanecký prieskum, aj sme boli spoločne, aj my sme robili poslanecký prieskum, určite budete mať veľa podnetov na zmenu v zákone o sociálnoprávnej ochrane detí. Aj pred chvíľou, čo som čítala zo sociálnej, zo slovenskej komory, tak už aj oni v podstate navrhujú mnohé zmeny, určite ste k tomu došli aj vy, k tým istým a mnohí možno aj, aj ďalší, verím tomu a chcem sa vás naozaj tak spýtať, tak aby ste mi aj po tej ako odborníčka odpovedali. Aj Slovenská komora sociálnych pracovníkov hovorí, že v prípade už len podozrenia násilia, podozrenia intímneho vzťahu medzi pracovníkom a klientom je to jednoducho odborne neprípustné, aby potenciálne obete ostali u potenciálneho násilníka. A vidíte, rozprávame o potenciálnom násilníkovi potenciálnej obete, pretože my hovoríme o deťoch, tie musia mať oveľa vyššiu ochranu už len pri podozrení. A možnože v tom sa aj, aj mýlia tí, ktorí hovorili, hovorili k téme, a preto sa vás ako odborníčky chcem naozaj spýtať, že, že podľa toho § 85 minister naozaj má zrušiť akreditáciu, keď ešte len môže byť, má podoz..., ohrozené zdravie a život dieťaťa, môže byť, on má podozrenie, dostane podnety, má podozrenie, tak vás sa ako odborníčky pýtam, že či s tým súhlasíte.
Gibalová, Monika, poslankyňa NR SR (2015-10-06):
Ďakujem pekne. Vážená pani podpredsedníčka, vážený pán predkladateľ a páni, chcela som povedať dámy, ale okrem nás dvoch tu nikto nie je. V súlade s § 73 zákona o rokovacom poriadku som bola určená Výborom Národnej rady pre sociálne veci za spravodajkyňu k zákonu, ktorý bol uvedený pod tlačou 1751, predkladateľom. V menovanom súvise si dovoľujem predložiť informáciu k tomuto návrhu zákona. Tento návrh zákona spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1764 navrhujem, aby návrh zákona prerokovali tieto výbory: Ústavnoprávny výbor Národnej rady, Výbor Národnej rady pre financie a rozpočet a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v Národnej rade v prvom čítaní. Pani predsedajúca, ďakujem, skončila som spravodajskú správu. Otvorte, prosím, všeobecnú rozpravu.
Mezenská, Helena, poslankyňa NR SR (2013-11-28):
Tak ďakujem vám, pán Kollár, za objasnenie vašich prístupov a postojov k obom zákonom, ktoré sa týkajú rozpočtových pravidiel ako verejnej správy, ale aj predošlého zákona územnej samosprávy. Chcem vás podporiť v tej argumentácii, kde ste zdôraznili absentujúce štrukturálne systémové zmeny, a to nie len v týchto zákonoch, ale aj v prijatých konsolidačných opatreniach, a to nielen na úrovni miestnej samosprávy, ale hlavne aj na úrovni štátnej správy, pretože mne rovnako vadí, že diery v rozpočte zaliepané a verejné financie konsolidujeme prvoplánovými, nesystémovými opatreniami a navyše za cenu vzdania sa vplyvu štátu v strategických podnikoch alebo aj za cenu ohrozenia zabezpečenia napríklad núdzových zásob ropy bez toho, aby sme vedeli povedať, na aké konkrétne zámery alebo rozvojové projekty takýto balík peňazí vieme využiť. Rovnako si myslím, že ak štát má byť príkladom toho, ako vystavať financie a rozpočet na ten-ktorý rok, tak určite nebude prvoplánovo diery v rozpočte a deficit vykompenzovávať a napĺňať takýmto spôsobom. Je to naozaj krátkozraké riešenie, ktoré z dlhodobého hľadiska nedáva možnosť ani garanciu toho, že budeme vedieť ustrážiť verejné financie a mať ich pod kontrolou.
A. Belousovová, podpredsedníčka NR SR: (2007-06-20):
Otváram rozpravu k tomuto bodu. Do rozpravy som nedostala žiadnu písomnú prihlášku, preto sa chcem opýtať, či sa chce niekto prihlásiť do rozpravy ústne. Ústne sa do rozpravy prihlásil pán poslanec Lipšic, pani poslankyňa Sabolová. Končím možnosť podania ústnych prihlášok do rozpravy. A ako prvý má slovo pán poslanec Lipšic. Nech sa páči.
Laššáková, Jana, podpredsedníčka NR SR (2015-04-24):
(Predsedajúca vrátila tašku poslancovi Matovičovi, ktorý ju vzápätí položil na miesto určené predsedovi vlády SR.) Pán poslanec Jarjabek, nech sa páči.
Laurenčík, Milan, podpredseda NR SR (2021-10-26):
Na vaše vystúpenie evidujem šesť faktickým poznámok. Končím možnosť prihlásiť sa. Ako prvý vystúpi pán poslanec Miroslav Žiak.
Laššáková, Jana, podpredsedníčka NR SR (2016-02-11):
Nech sa páči, pani poslankyňa Šípošová.
Hrnčiar, Andrej, podpredseda NR SR (2018-05-22):
Ďakujem. Spravodajca nechce zaujať stanovisko. Prerušujem rokovanie o tomto bode programu. Vyhlasujem päťminútovú prestávku a budeme pokračovať hlasovaním. (Prestávka.) (Po prestávke.)
Maďarič, Marek, poslanec NR SR (2011-07-01):
Ďakujem pekne. Na konto pána poslanca Jurčíka. Chcem sa trošku poopraviť z úvodu, keď som hovoril o tom, že argumentační giganti už opustili túto sálu. Tak všetci ju ešte neopustili. Pán poslanec Osuský, možno sme sa celkom nepochopili v tom zmysle, ja som tú angličtinu uviedol ako príklad, že keď si Nemci všimli aj takúto maličkosť, tak nemôžu si nevšimnúť náš postoj k eurovalu. Moje vystúpenie, samozrejme, bolo politické, lebo táto téma má aj v sebe veľké politikum ako taká, ale sa domnievam, som presvedčený, že do tohto pléna bola nastavená z čisto politických dôvodov, ktoré som tu definoval. A to je tá panika SaS z ich ďalšej politickej budúcnosti. Čo sa týka národno-štátnych záujmov, naozaj do tejto témy to vniesol pán Sulík. Pán poslanec Galbavý, ja si myslím, že ak si zoberiete akúkoľvek politologickú príručku, tam si môžete prečítať definíciu, teóriu národno-štátnych záujmov. Je to pojem, ktorý sa dlhodobo pestuje a napĺňa obsahom vo veľkých a významných štátoch, ktoré jasne definujú svoje národné a štátne záujmy. A ponúkol som vám tu jeden slovenský národno-štátny záujem. Ak si myslíte, že ním nie je to, aby Slovensko malo veľké európske štáty ako svojich spojencov, tak potom naozaj asi nerozumiete tomu, čo národno-štátne záujmy sú. Ja som presvedčený, že tu sa určite ale zhodneme. Toto je kľúčový národný a štátny záujem Slovenska, aby Nemecko, Francúzsko bol náš spojenec a aby sme my neprispievali k opaku tohto.
Kvorka, Ján, poslanec NR SR (2018-10-16):
Teraz budeme hlasovať o bodoch spoločnej správy, ktoré boli vyňaté na osobitné hlasovanie. Dajte, prosím, hlasovať o bode 12 spoločnej správy, ktorý požiadal vyňať na osobitné hlasovanie pán poslanec Simon, s odporúčaním gestorského výboru neschváliť.
Danko, Andrej, podpredseda NR SR (2024-02-13):
Ďakujem, pán poslanec. Na vystúpenie pána poslanca žiadna faktická, pýtam sa, či sa chce niekto prihlásiť do rozpravy ústne. Ak nie, uzatváram možnosť prihlásenia do rozpravy ústne a vyhlasujem rozpravu za skončenú. Pokračujeme, chce k rozprave zaujať stanovisko navrhovateľ? Nech sa páči, pán minister.
Blanár, Juraj, podpredseda NR SR (2021-02-04):
Posledný v rozprave je pán poslanec Bubnár, ktorý hovoril, že skráti svoje vystúpenie. Ďakujem.
M. Číž, podpredseda NR SR: (2008-02-15):
(Hlasovanie.) Prítomných 126 poslancov, za 75, proti 5, zdržalo sa 45, nehlasoval 1. Konštatujem, že sme schválili vládny návrh novely zákona č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty. Pán spravodajca, ďakujem. Poprosím, aby ste zostali, pretože pokračujeme v druhom čítaní o vládnom návrhu zákona o úhrade za služby verejnosti poskytované Slovenskou televíziou a Slovenským rozhlasom a o zmene a doplnení niektorých zákonov (tlač 439). Spoločným spravodajcom je opäť člen výboru pre kultúru a médiá pán poslanec Senko. Nech sa páči, uveďte hlasovanie.
Jurinová, Erika, podpredsedníčka NR SR (2013-09-18):
Ďakujem, pani poslankyňa. Na vaše vystúpenie reagujú faktickými poznámkami dvaja poslanci. Nech sa páči, pán Sulík. (Doznievanie potlesku patriaceho predchádzajúcej rečníčke.)
Laurenčík, Milan, podpredseda NR SR (2020-11-04):
Pani poslankyňa Jana Majorová Garstková, nech sa páči.
M. Hort, podpredseda NR SR: (2008-12-02):
Teraz by mal vystúpiť ďalej prihlásený pán poslanec Juraj Horváth, ale, pán poslanec, chvíľočku ešte vydržte, o slovo sa prihlásila podpredsedníčka Národnej rady pani Anna Belousovová.
Ďuriš Nicholsonová, Lucia, poslankyňa Európskeho parlamentu (2020-07-07):
Ďakujem pekne. Mňa sa nikto nič neopýtal, tak ja si ukradnem jednu otázku, a to je od pána poslanca Nemca. Vy ste sa pýtali, že ako sa z toho bude dať financovať šport. Ja to vidím v takých dvoch líniách. Ja si myslím, že financovanie športu cez peniaze, ktoré k nám prídu z fondu obnovy, by sa mohlo diať cez reformu vzdelávania, cez reformu školstva. Tam vidím obrovský priestor. Ale ešte väčší priestor vidím, pokiaľ hovoríme o reforme zdravotníctva, pretože ja si naozaj myslím, že predovšetkým by sme mali tie, tie peniaze, ktoré v tom systéme mali, ktoré v tom systéme máme, nasmerovať do prevencie a do preventívnych programov. A tam vidím ako keby oblasť športu, ktorá by mohla byť v rámci týchto preventívnych opatrení pokrytá a úplne jednoznačne na to môžu byť pri reforme zdravotníctva minuté aj peniaze z fondu, z fondu obnovy.
L. Miklós, poslanec: (2008-12-02):
Druhá vec je. Povedali ste na konci svojho prejavu jednu veľmi dôležitú vec, že budú sa ľudia tuto cítiť ako cudzinci vo vlastnej krajine. Porozmýšľajte nielen vy, ale všetci ostatní: Kedy sa budú ľudia tuto cítiť ako cudzinci vo vlastnej krajine. No keď budú musieť používať iné názvy ako vo vlastnom jazyku a keď budú musieť bojovať o každú takúto vec. Prepáčte, teraz vám poviem tak, si myslím, že celé toto je o hlúposti, a nie o konkrétnej veci. Ja som učiteľ, ja som skončil fyzickú regionálnu geografiu, učím geografiu, ja toto považujem za zbytočný problém, ktorý celkom iste nepridá nič k zlepšeniu slovensko-maďarských vzťahov. Ďakujem pekne.
Bublavý, Dušan, poslanec NR SR (2018-10-24):
Ďakujem pekne za slovo. Najskôr poviem odôvodnenie, takže určite nič nepašujeme ani nechceme nejaké podvody robiť, my nie sme ako niektorí. Dovoľte mi povedať najskôr odôvodnenie. Vzhľadom na ústavné lehoty v ďalšom legislatívnom procese po schválení zákona na čas potrebný na jeho vyhlásenie v Zbierke zákonov Slovenskej republiky sa upravuje dátum účinnosti zákona. Pozmeňujúci návrh poslanca Národnej rady Slovenskej republiky Dušana Bublavého k návrhu skupiny poslancov Národnej rady Slovenskej republiky, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení platových pomerov starostov obcí a primátorov miest v znení neskorších predpisov v opakovanom druhom čítaní (tlač 1119): V čl. II sa slová „1. novembra 2018“ nahrádzajú slovami „1. decembra 2018“. Ďakujem, pán podpredseda, skončil som.
Pellegrini, Peter, predseda NR SR (2015-03-18):
Prezentujme sa a hlasujme. (Hlasovanie.) Prítomných 138 poslancov, za hlasovalo 38, proti boli 4, zdržalo sa 96 poslancov. Tento návrh sme neschválili. Panie poslankyne, páni poslanci, vyčerpali sme všetky body, o ktorých bolo treba hlasovať. Pán predseda Blaha.
Bugár, Béla, podpredseda NR SR (2018-10-24):
Pán poslanec Kotleba.
Huba, Mikuláš, poslanec NR SR (2015-10-06):
Ďakujem pekne za slovo. Aj ja sa jednoznačne pripájam a chcem podporiť tento dobrý návrh zákona okrem iného aj preto, lebo ide o peknú ukážku uplatňovania takzvanej win-win stratégie alebo stratégie dvojitých či viacnásobných víťazstiev, povedané ľudovejšie. Prináša návod, ako jednou ranou zabiť dve muchy. A pritom je to, som presvedčený, návod pomerne jednoduchý, zrozumiteľný, realizovateľný, o čom svedčí aj to, že vo veľkej väčšine krajín Európskej únie ho akceptovali alebo obdobný návrh akceptovali a realizujú ho. Takže sme skôr akousi bielou vranou alebo čiernou ovcou v tom negatívnom zmysle. Takže nie je to návrh nijako revolučný, ale v našom prostredí veľmi záslužný, pretože chce eliminovať istú anomáliu, do ktorej sa Slovensko aj v tejto oblasti dostáva a ktorá je nešťastná a stojí nás veľa peňazí, má veľké nároky na životné prostredie a obmedzuje charitatívne aktivity, ktorým by mohla takáto, prijatie tohto návrhu napomôcť. Možno na záver poviem ešte taký slogan, že tento návrh integruje v sebe viacero základných dimenzií rozvoja, a to ekonomickú, ekologickú, sociálnu, ba aj etickú cez tú charitu, ktorej má napomôcť. A je peknou ukážkou – aj keď iste len parciálnou ukážkou – aplikácie, praktickej aplikácie koncepcie trvalo udržateľného rozvoja, ku ktorej sa Slovenská republika verbálne hlási. Takže mali by sme tento návrh podporiť. Ďakujem.
Bugár, Béla, podpredseda NR SR (2018-05-09):
Pani spravodajkyňa, nech sa páči, môžte. Pani poslankyňa Shahzad, to bolo záverečné slovo, k tomu nemôžte vystúpiť. Nech sa páči, pani spravodajkyňa, máte slovo.
J. Burian, poslanec: (2008-02-05):
Potom by som sa chcel ešte vyjadriť k pánovi poslancovi Frešovi. Som veľmi rád, že sa už nespochybňuje to, že euro voči doláru, to sa dalo takýmto spôsobom predísť. V kurzovej strate je takmer štvrť miliardy eur. A faktom je, že ma troška zarazilo to, že až dnes vraj, ako vystupujeme s tým, akým spôsobom sa dala tá situácia riešiť. Musím upozorniť, že ešte v roku 2003 na 9. schôdzi Národnej rady som osobne vystupoval s otázkou na vtedajšieho ministra financií pána Mikloša, prečo sa neurobil tento deal v kombinácii eura s dolárom. Čiže ja nehovorím o tom dnes, hovoril som o tom už v roku 2003 pri nástupe do Národnej rady Slovenskej republiky, pri príležitosti, keď sa prerokúvala, povedzme, aj otázka privatizácie Slovenského plynárenského priemyslu. A dávam podnet teda, aby teda sa zapojila do tejto odbornej diskusie aj Národná banka Slovenska, aj ostatné relevantné inštitúcie, nech sa otvorene o tomto probléme diskutuje. A k zavádzaniu takých vecí ako hedgeovanie ja neviem ropy a podobných vecí. To vyjadrenie bolo v inej súvislosti. A ja viem, v akej súvislosti to bolo vyjadrené, že jednoducho dajú sa nejakým spôsobom definovať. Aj komoditná burza existuje ako normálny klasický nástoj pre zabezpečenie si ceny do budúcna, ale nie v takom ponímaní, ako to pán Frešo prezentoval.
Kresák, Peter, poslanec NR SR (2017-03-28):
Ďakujem pekne. Pán predsedajúci, hlasovali sme o všetkých pozmeňujúcich návrhoch. Podľa § 84 ods. 2 zákona o rokovacom poriadku dovoľte mi navrhnúť, aby sme pristúpili k tretiemu čítaniu ihneď. Dajte, prosím, o tom hlasovať.
Frešo, Pavol, poslanec NR SR (2014-11-08):
Ďakujem veľmi pekne, pani predsedajúca. Pán minister, pozri, pán Číž, pani Nachtmannová, teraz navyše minister Pellegrini, ktorý hovorí, že ľudia, ktorí obchodujú so schránkovými firmami, tu nemajú čo robiť v politike. Ďakujem, Peter. Ďakujem, Peter, že to hovoríš. Ja sa nejak nehanbím za to, že si tykáme. Podľa mňa si bol celkom schopný štátny tajomník ministerstva financií, však to ako župan pomerne dobre viem posúdiť, ale rovno ti hovorím, túto výzvu treba adresovať premiérovi. Treba to zastaviť tam medzi vami. Tak ako ten minister tu už nesedí, si správne povedal, tak ja pokračujem ďalej, tak vyzvi tých, ktorí sú za to zodpovední, aby nesedeli s tebou vo vláde. Normálne ich vyzvi, naber odvahu, veď o tom to celé je. O tom to celé je! Nebudem už opakovať, že bude premiérom, to už naozaj som sa... To nie, to každý povedzte, čo si myslíte vy, ale to, čo je dôležité, je presne takto si urobiť medzi sebou poriadok, Peter. Takto si urobte poriadok. Takto isto, jak si hovoríš o nás, a my ten poriadok už máme, tak si ho urobte medzi sebou. A to druhé, čo chcem povedať. Skutočne, keď ideme úplne k veci, ak chceš vyriešiť to, že nie je v nemocnici toaletný papier a že ľudia sú tu najchorejší v rámci celej OECD, máš to v rukách, nech sa páči, vyriešte si kšeftárov, ktorí sa skrývajú za schránkovými firmami. Dnes ráno po štyridsiatich hodinách ste prvýkrát došli, že to nie je v poriadku, ale vy s nimi obchodujete už dve volebné obdobia. Tak to vyriešte ešte dnes. Zasadnite mimoriadne ako vláda, prijmite zákonné opatrenia, rovno vám ich tu dnes schválime. Konajte teraz. Lebo naozaj pohár trpezlivosti pretiekol. A to bola len čerešňa na torte, čo ešte stále zmluva je platná v Piešťanoch s tým miliónovým vývarom. To bola len čerešňa na torte. Tak keď už ste traja, Číž, Nachtmannová a ty, no tak už hádam vás bude viacej, ktorí si myslia, že to nie je v poriadku, sa zavrite niekde, my chvíľu počkáme a urobte si medzi sebou poriadok. Pardon, ešte aj pán Brixi, hovorí mi tu Dr. Novotný. Ďakujem pekne.
M. Fronc, poslanec: (2010-02-09):
Pán kolega Rydlo, ja si myslím, že takýto ústav v Ríme Slovensko má mať. Tak ako ste spomínali, má ho veľa krajín a myslím si, že Vatikánsky archív je jeden z najväčších, najkompletnejších archívov, ktoré existujú, pretože mnohé archívy vojnové udalosti istým spôsobom počas stáročí načali, tento je asi najviac zachovalý a môžeme sa tam veľa vecí dozvedieť. S tým ja nemám problém a ja som sám inicioval a aj istým spôsobom našiel financie na to, aby pri Trnavskej univerzite vznikol takýto inštitút, ktorý má na starosti práve výskum vo Vatikánskych archívoch. Celý zákon ako formálne si myslím, že nie je dobre skoncipovaný, ale to je vec, o ktorej sa dá diskutovať. Tá myšlienka podľa mňa sama osebe je v poriadku. A dokonca poviem to ešte aj v inej súvislosti, keď tu bol predložený zákon o vlastenectve. Ja si myslím, že toto je lepší krok pre vlastenectvo a vyzdvihnutie ako vlastenectvo ako mnohé iné, ktoré dávate, čiže v tomto smere vidím to pozitívum. A jedna poznámka, viete, tu pred chvíľou popoludní som zaregistroval útok na Františka Mikloška od poslanca Pučíka ako na nejakého, ja neviem, odrodenca alebo čo, no rád by som pripomenul, pretože o tom viem, že v minulom volebnom období sa práve František Mikloško angažoval za to, aby takýto inštitút existoval pre výskum archiválií vo vatikánskom archíve. To je posledná poznámka. Čiže s myšlienkou súhlasím, s prevedením, žiaľbohu, musím povedať, že sa dobre nedá súhlasiť. Ďakujem pekne.
Hrnčiar, Andrej, podpredseda NR SR (2016-11-29):
Prosím, prezentujme sa a hlasujme. (Hlasovanie.) Prítomných 139, za 136, proti nikto, zdržali sa 3. Konštatujem, že sme uvedený návrh schválili. Ďalej prosím povereného člena výboru pre hospodárske záležitosti poslanca Michala Bagačku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky, tlač 309, bod 32 schváleného programu. (Hlasovanie o vládnom návrhu zákona, ktorým sa mení a dopĺňa zákon č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov , tlač 309.)
Hrušovský, Pavol, podpredseda NR SR (2010-09-08):
Ďakujem, pani predsedníčka. Prosím, zaujmite miesto pre navrhovateľov. Poprosím pána poslanca Kaníka, aby informoval Národnú radu o stanovisku gestorského výboru k predloženému návrhu. Nech sa páči, pán poslanec.
Fico, Robert, poslanec NR SR (2023-02-01):
Pán predseda, ja iba skúsim niečo navrhnúť, že či to bude akceptovateľné. To je komplikovaný návrh, ktorý teraz ideme prerokovať, pretože dva návrhy zákonov boli stiahnuté, urobil sa nejaký koncentrát. Nebolo by vhodnejšie najskôr odhlasovať veci a potom nech sa otvorí rozprava, nech sa môže normálne diskutovať a môžme hlasovať buď ešte dnes, alebo zajtra, to je úplne jedno, len asi by to bolo vhodnejšie, pretože budeme teraz držať parlament možno pol hodinu, to je dlhý pozmeňujúci návrh, možnože sa ešte nejakí ďalší ľudia prihlásia do rozpravy. Dávam na zváženie. Ďakujem pekne.
Laurenčík, Milan, podpredseda NR SR (2021-11-11):
Pán poslanec Ján Benčík, posledná faktická poznámka.
Zmajkovičová, Renáta, podpredsedníčka NR SR (2013-03-20):
Pán poslanec Csicsai bol posledný, ktorý bol prihlásený písomne do rozpravy. Otváram rozpravu ústnu. Pýtam sa, či sa chce prihlásiť niekto do rozpravy ústnej. Traja, štyria poslanci. Posledný pán poslanec Kuffa. Uzatváram možnosť prihlásiť sa do rozpravy. Nech sa páči, pán poslanec Hrnčiar. Počkajte, pán poslanec! Pán poslanec Lebocký. Poprosím, prosím vás, zapíšte ešte pána poslanca Lebockého, nešlo mu zariadenie. Ďakujem.
J. Rusnák, poslanec: (2002-02-13):
Po druhé, aby sme pokračovali v rokovaní 55. schôdze Národnej rady aj po 19.00 hodine až do ukončenia programu tejto schôdze. Ďakujem pekne. J. Migaš, predseda NR SR: Ďalší procedurálny návrh – pán poslanec František Mikloško, nech sa páči.
Kvasnička, Marián, poslanec NR SR (2014-11-08):
Ďakujem veľmi pekne. Jozef, ja na tvojich vystúpeniach oceňujem to, čo je v politike temer neoceniteľné, schopnosť alebo takú vôľu po akejsi spravodlivosti. Ale obávam sa, že je to naivné. Richard Rohr, františkán americký, má krásnu štúdiu o tom dualizme medzi my a oni, ktorý je trýzňou národov a trýzňou aj demokracií. Pretože veci nikdy nie sú tak, že my sme frajeri, napokon sme to nedokázali, vládu sme vyhnali z tohto priestoru, a oni sú babráci. Ten problém je oveľa zložitejší. Ja som mal o tom rozhovor s mojím študentom, ktorý mi povedal: Pán profesor, nerozprávajte nám to! Ako ľudia majú radi konflikt. Na tom konflikte stojí politika. Napriek tomu tvoje úsilie oceňujem. Oceňujem aj to, že si spomenul vyháňanie kupcov z chrámu z dnešného chrámového čítania. Obávam sa, že ale aj tu s tým dualizmom nevystačíme, pretože tá chamtivosť ide naprieč celým politickým spektrom od čias bohapustých vykrádačiek Mečiarových cez sofistikované metódy reformných vlád a pokračuje to dneska legislatívne elegantným spôsobom. Samozrejme ten obraz, ktorý si spomínal, je hrôzostrašný pre občana. Ja som mal včera niekoľko telefonátov, ktorí povedali, že z tohoto sa nikto nenažerie, pretože máme za ušami všetci. Aj keď, ako si povedal, nedá sa to generalizovať. Ešte by som možno pripomenul inú biblickú súvislosť, o brvnách a smietkach. Aj túto by sme, aj napriek tomu, že je tá diskusia takto emocionálne extrapolovaná, aj túto múdrosť by sme mali mať na očiach, keď máme trúfalosť hovoriť o veciach z toho druhého tábora, o nich, miesto toho, čo by sme hovorili aj o nás. Ďakujem.
P. Hrušovský, predseda NR SR: (2003-07-04):
(Hlasovanie.) 126 prítomných, 26 za návrh, 97 proti, 3 sa zdržali. Návrh sme neschválili.
Bugár, Béla, podpredseda NR SR (2018-02-08):
Dobre, takže piati. Pán poslanec.
Fico, Robert, poslanec NR SR (2022-04-29):
Áno, poslanecké grémium v každom prípade. Bez ohľadu na to, či došlo, nedošlo, svedok, s ktorým sa stretla, s Lipšicom. Preto žiadam zvolanie poslaneckého grémia. Musíme vyriešiť najskôr konflikt záujmov, hlboký konflikt záujmov, v ktorom je pani predsedníčka. Samozrejme, že pani predsedníčka bude vychádzať Lipšicovi v ústrety. Potom aká tu je, prosím vás, nezávislosť a nestrannosť v konaní? Ďakujem pekne.
Zmajkovičová, Renáta, podpredsedníčka NR SR (2012-10-23):
S reakciou pán poslanec Brocka.
Zmajkovičová, Renáta, podpredsedníčka NR SR (2013-10-17):
Ďakujem, pán spravodajca. Otváram rozpravu, do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Pani poslankyňa Mezenská. Uzatváram možnosť prihlásiť sa do rozpravy. Nech sa páči, pani poslankyňa.